Beteja e Podujevës

Beteja e Podujevës apo Beteja e Tabeve të Llapashticës (Serbisht: Bitka kod Podujeva) u zhvillua gjatë Luftës së Kosovës ndërmjet Ushtrisë Çlirimtare të Kosovës (UÇK) dhe Njësisë Speciale Antiterroriste (CAJ) në fshatin Llapashticë e Epërme, Komuna e Podujevës. Këto ngjarje nisën pas vrasjes së një polici serb nga luftëtarët e UÇK-së në atë zonë.

 Beteja 
Beteja ndodhi mes 23–27 Dhjetor 1998. Forcat jugosllave kishin si qëllim shkatërrimin e selisë të Z.O.LL (Zona Operative e Llapit) të UÇK-së. Para se të arrinin në fshatin e selisë së ZOLL-it, forcat jugosllave u përballën me një rezistencë të fortë nga UÇK në Tabe. Luftimet në Podujevë vazhduan deri më 27 Dhjetor, kur forcat e Ushtrisë Jugosllave (VJ) siguruan qytetin pas tërheqjes së Ushtrisë Çlirimtare të Kosovës (UÇK). Në të njëjtën ditë, policia jugosllave përpiqej të kapte Llapashticën, por ranë në një pritë nga luftëtarët e UÇK-së gjatë rrugës. UÇK raportoi se përdori mortaja, duke shkatërruar dy automjete të blinduara (APC) dhe duke plagosur tre oficerë. Megjithëse policia jugosllave e shpërtheu pritën, UÇK mbajti pozitat e tyre në fshat. Diplomatë të ndryshëm treguan se UÇK në Llapashticë ishte gjithashtu e hapur për negociata. Sipas monitoruesve ndërkombëtarë që kontribuan në Operacionin Syri i Shqiponjës Eagle, kjo betejë shkatërroi një armëpushim të shpallur nga forcat e huaja. Në përfundim të luftimeve, Misioni Diplomatik i Vezhguesve të Kosovës monitoroi një konvoj të automjeteve të Ushtrisë Jugosllave.

 Shiko edhe 

 Kryengritja në Kosovë (1995–1998)
 Lufta e Kosovës
 Zahir Pajaziti

 Referime 
Kategoria:Lufta e Kosovës
Kategoria:Podujevë
Kategoria:Ushtria Çlirimtare e Kosovës
Kategoria:Beteja